Kære alle

TEK TSU/TAMU har godkendt følgende retningslinjer for indretning af kontorlokaler på TEK i bygning 42.

Vær opmærksom på retningslinjerne ved indretningen af dit eget kontorlokale.

**Retningslinjer for indretning af kontorlokaler i TEK, bygning 42:**

* Skrivebordenes placering i lokalet:
  + Skrivebordet placeres så brugeren undgår, at blive blændet af solen.
  + Det anbefales, at der er 110 cm afstand bag skrivebordet, så det er muligt at trække skrivebordsstolen ud uden at støde mod f.eks. en mur/andet skrivebord eller lignende.
  + Det anbefales, at der er 220 cm afstand mellem skrivebodskanterne, når to medarbejdere sidder med ryggen mod hinanden
  + Skrivebordene placeres, så der er tilstrækkelig med luft omkring skrivebord og stol, således at man kan bevæge sig rundt uden at støde ind i andre borde, stole, reoler mv.
* Reoler:
  + I yderlokaler med en glasvæg, der vender over mod projektlokaler/mødelokaler/kontorer skal lysindfaldet bevares.

Der må ikke stilles reoler, kasser eller lignende op ad glasvæggen.

* + I yderlokaler med en glasvæg, der vender over mod en væg, må der placeres reoler med en højde på maks. 1,10 m.
  + I inderlokaler skal så meget lysindfald, som muligt bevares.

Lysindfald må ikke blokeres af reoler eller lignende foran glasvæggene.

* + Reoler, der er højere end 1,10 m, skal i øvrigt placeres i lokalet, således at der er størst muligt lysindfald fra vindue til gang.

Større kasser og andre tunge genstande (maks. 3 kg.) uanset formål mv. må ikke placeres oven på høje reoler.

* Ledninger skal være samlet i ledningsbakker for at undgå snublefare.
* Elektriske apparater, som elkedler, varmeblæsere, kaffemaskiner, køleskabe (uanset størrelse) og lignende må ikke forefindes i kontorerne.

Kaffemaskiner, elkedler, ovne, køleskabe forefindes i køkkenerne.

* Pap skal afleveres i papcontaineren syd for bygning 42.
* På glasvæggene i kontorlokalerne er der opsat mattering med ”bobler” i ’bred størrelse’. Det er ikke tilladt at opsætte posters eller andet på glasvæggene.

**24 m2 kontorer med 4 personer/12 m2 kontorer med 2 personer**

* Skriveborde bør have en længde på maks. 1,6 m.

På vegne af TSU/TAMU,

|  |
| --- |
| Venlig hilsen |
| |  | | --- | | **Kirsten Præstegaard** | | Sekretariatschef | | TEK Dekanatsekretariatet, Det Tekniske Fakultet | |
| |  |  | | --- | --- | | T | [65 50 95 24](tel:+4565509524) | | [kip@tek.sdu.dk](mailto:kip@tek.sdu.dk) | | |
| |  | | --- | | **Syddansk Universitet** | | Campusvej 55 | | 5230 Odense M | | [www.sdu.dk](http://www.sdu.dk) | |
| http://cdn.sdu.dk/img/sdulogos/SDU_BLACK_signatur.png |